  Майя Бывальцева Коронавируслэсь прививкаез тросэн пуктон чакланъёсъя толшор пумын – тулыспал кутсконын ӧдъялоз. Элькунэ 25 сюрс доза вакцина возьмало. Со сярысь элькун тӧролэн но кивалтэтлэн пресс-службазы ивортӥз. Удмуртие коронавирус инфекцилэсь «Спутник V» (Гам-Ковид-Вак) вакциналэн 5 сюрс 442 дозаез вуиз ни. Та дырлы 910 адями прививка пуктӥз, со пӧлысь 76-ез кыкетӥзэ басьтӥзы ни. Вакцина пуктэмъёс пӧлын 60 ареслэсь бадӟым 12 адями Тодэ вайытом, Россиысь тазалыкез утёнъя министерство вакцинациез нырысь ик ортчытоно группаосты пусйиз: - эм, дышетон, калыклы мерлыко юрттэт сётон удысын, МФЦ-ын ужасьёс, озьы ик калыклы мерлыко юрттэт сётонъя огазеяськонъёсын улӥсьёс но ялан кыстӥськись висёнъёсын адямиос; - транспорт но дыкужым огазеяськонъёсын ужасьёс, вахтаен ужасьёс, волонтёръёс, юрттэт сётон удысын ужасьёс; - колледжъёсысь но вылӥ дышетсконниосысь 18 арессэс ортчем студентъёс, ожгар службае басьтоно муртъёс. Тодэ вайытом, азьвылгес Удмуртие 2 сюрс 700-лэсь трос доза вакцина вуиз шуыса ивортӥзы вал, прививка 722 адями пуктӥз. Тегъёс: Тазалык Ижкар Удмуртия вакцина прививка  